ananddey/assamese-wiki-corpus huggingface dataset:
বাহন

বাহন হৈছে একপ্ৰকাৰৰ জান্তৱ আৰোহণ যাৰ আক্ষৰিক অৰ্থ হৈছে যি কঢ়িয়াই নিয়ে। ই এনে কিছু দৈৱিক জীৱ বা জন্তুক সূচায় যাৰ ওপৰত হিন্দু দেৱ-দেৱীসকলে আৰোহণ কৰে। দেৱ-দেৱীসকলক প্ৰায়েই তেওঁলোকৰ নিজা বাহনসমূহত আৰোহিত অৱস্থাত চিত্ৰিত কৰা হয়। কেতিয়াবা বাহনসমূহ দেৱ-দেৱীসকলৰ কাষত থিয় দি থাকে। বাহনসমূহক প্ৰায়েই দেৱ-দেৱীৰ অভিন্ন সংগীৰূপে গণ্য কৰা হয়। হিন্দু দেৱ-দেৱীসকলক তেওঁলোকৰ বাহনসমূহত হাওদাৰ ওপৰত বা মুক্তভাৱে বহি অথবা থিয় হৈ থকা দেখা যায়। সংস্কৃত ভাষাত বহ শব্দৰ অৰ্থ হৈছে পিঠিত উঠি ঘূৰা।

প্ৰতীকী

বাহনসমূহে তেওঁলোকে কঢ়িয়াই নিয়া দেৱ-দেৱীসকলৰ যোগাত্মক দিশসমূহক প্ৰতিনিধিত্ব কৰে। উদাহৰণস্বৰূপে, শিৱৰ বাহন নন্দীয়ে শক্তি আৰু পৌৰষক বুজায়, গণেশৰ বাহন এন্দুৰে বেগ আৰু তীক্ষ্ণতা বুজায়। একেদৰে স্কন্দৰ বাহন ময়ূৰে সৌন্দৰ্য আৰু মহিমাক আৰু সৰস্বতীৰ বাহন হংসই জ্ঞান, অনুগ্ৰহ আৰু সৌন্দৰ্যক প্ৰতিনিধিত্ব কৰে।

অৱশ্যে বাহনসমূহে দেৱ-দেৱীসকলে প্ৰভুত্ব কৰা অশুভ শক্তিসমূহকো সূচায়। উদাহৰণস্বৰূপে, ময়ূৰৰ ওপৰত আৰোহিত স্কন্দই অহংকাৰৰ ওপৰত প্ৰভুত্ব চলায়। গণেশে সেই অপ্ৰয়োজনীয় চিন্তাসমূহ বিনষ্ট কৰে যি তেওঁৰ বাহন এন্দুৰ/নিগনিৰ দৰে অন্ধকাৰত বৃদ্ধি পায়। সম্পত্তিৰ ৰক্ষাকৰ্তা হিচাপে শনিৰ বাহন হৈছে শগুণ বা কাউৰী যি চৌৰ্যবৃত্তিক প্ৰতিনিধিত্ব কৰে।

অন্যান্য সংস্কৃতিসমূহৰ সৈতে ৰিজনি

হিন্দু বাহনসমূহৰ সৈতে গ্ৰীক আৰু ৰোমান আখ্যান বা এটা নিৰ্দিষ্ট প্ৰাণীক এক নিৰ্দিষ্ট দেৱতাৰ সৈতে সংযুক্ত কৰি ৰখা অন্যান্য ধৰ্মবিশ্বাসৰ সামঞ্জস্য প্ৰায়েই নাথাকে। উদাহৰণস্বৰূপে হিন্দুসকলৰ দেৱী লক্ষ্মীৰ বাহন হৈছে হাতী বা ফেঁচা বা পদুম ফুল। প্ৰাচীন গ্ৰীচৰ দেৱী এথেনাৰো তেওঁৰ প্ৰতীকী পৰিচিত হিচাপে এটা ফেঁচা আছিল। কিন্তু এই দুয়োটা ধৰ্মবিশ্বাসত ফেঁচাৰ উপস্থিতিৰ অৰ্থ একে নহয় অথবা ফেঁচাৰ সৈতে পাৰস্পৰিক সম্পৰ্ক থকা স্বত্বেও দুয়োগৰাকী দেৱীৰ সাদৃশ্য নাই।

লক্ষ্মী হৈছে মূলতঃ ধনৰ দেৱী আৰু তেওঁৰ বাহন ফেঁচা হৈছে অবিশ্বাস আৰু বিচ্ছিন্নতাবাদ, আনকি স্বাৰ্থপৰতাৰ বিৰুদ্ধে এক সতৰ্কবাণী। এথেনা সমৃদ্ধিৰ দেৱী হ'লেও প্ৰাথমিকভাৱে তেওঁ জ্ঞানৰহে দেৱী আৰু তেওঁৰ সৈতে থকা ফেঁচা গুপ্ত জ্ঞান আৰু বৃত্তিৰ প্ৰতীক। সম্ভৱতঃ গ্ৰীকো-ৰোমান আৰু ৰোমান-কেথলিক প্ৰতীকীসমূহত ভৌগোলিক মিল থকাৰ কাৰণে নিউ টেষ্টামেণ্টৰ সম্পাদনাৰ বাবে জনাজাত ছেইণ্ট জেৰোমক প্ৰায়ে (সদায় নহয়) জ্ঞান আৰু বৃত্তিৰ প্ৰতীক হিচাপে ফেঁচাৰ সৈতে চিত্ৰিত কৰা হয়। জনজাতিৰ ওপৰত নিৰ্ভৰ কৰি স্থানীয় আমেৰিকান ধৰ্মীয় প্ৰতীকীসমূহে আইনু আৰু ৰাছিয়ান সংস্কৃতিৰ দৰে ফেঁচাক ইতিবাচক আৰু নেতিবাচক দুয়োধৰণৰ বিভিন্ন গুণাগুণ প্ৰদান কৰে। কিন্তু লক্ষ্মীৰ ঐশ্বৰিক বাহন হিচাপে ফেঁচাই চিহ্নিত কৰা গুণবোৰৰ সৈতে কাৰোৰে মিল নাই।

বাহনসমূহৰ তালিকা

বাহন
দেৱ-দেৱী
চিত্ৰ
নিগনি/এন্দুৰ
গণেশ
ঘোঁৰা কল্কি , ৰেৱন্ত, চন্দ্ৰ (দহটা ঘোঁৰাই টনা ৰথ), ইন্দ্ৰ (উচ্চৈশ্ৰৱা নামৰ ঘোঁৰাই টনা ৰথ), সূৰ্য (সাতটা বা সপ্তমুখী ঘোঁৰাই টনা ৰথ), খাণ্ডৱ
গৰুড় বিষ্ণু, কৃষ্ণ, বৈষ্ণৱী
ছাগলী অগ্নি, মঙ্গল
বৃষভ নন্দী শিৱ, মহেশ্বৰী, ঈশান
ময়ূৰ কাৰ্তিক, কৌমাৰী
কুকুৰ ভৈৰৱ
হংস/ৰাজহংস ব্ৰহ্মা ষষ্ঠী
গাধ কালৰাত্ৰি, শীতলা, কলি, অলক্ষ্মী
ফেঁ‌চা লক্ষ্মী
শগুন কেতু
কাউৰী শনি, ধূমাৱতী
কচ্ছপ যমুনা
কুক্কুট বহুচৰ মাতা
গৰু শৈলপুত্ৰী, মহাগৌৰী, ভূদেৱী (সাতটা গৰুৰ ৰথ)
সৰ্প মনসা |
প্ৰেত চামুণ্ডা
নেউল
কুবেৰ

নৰ নিৰ্তী

তথ্য সংগ্ৰহ

শ্ৰেণী:হিন্দু কিংবদন্তি
জন্‌ছ মহলীয়া

জন্‌ছ মহলীয়া (২৬ ছেপ্টেম্বৰ, ১৯৪৬ - ৫ ফেব্ৰুৱাৰী, ২০১৬) অসমৰ এগৰাকী চলচ্চিত্ৰ নিৰ্মাতা। শোণিতপুৰ জিলাৰ চতিয়াৰ চেঙামাৰীত জন্মগ্ৰহণ কৰা মহলীয়াই পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত (FTII) নিৰ্দেশনাৰ পাঠ্যক্ৰম গ্ৰহণ কৰিছিল। ১৯৭৯ চনত মুক্তি লাভ কৰা "দূৰণিৰ ৰং" তেখেতৰ প্ৰথম চলচ্চিত্ৰ। তেখেতে "নতুন বেলি" নামৰ এখন শিশু আলোচনী সম্পাদনা কৰি উলিয়াইছিল। দীৰ্ঘদিন ধৰি বৃক্কৰ ৰোগত ভুগি থকা মহলীয়াই ২০১৬ চনৰ ৫ ফেব্ৰুৱাৰীত গুৱাহাটীৰ এখন ব্যক্তিগত চিকিৎসালয়ত মৃত্যুবৰণ কৰে।

প্ৰাৰম্ভিক জীৱন আৰু শিক্ষা

জন্‌ছ মহলীয়াই ১৯৪৬ চনৰ ২৬ ছেপ্টেম্বৰত শোণিতপুৰ জিলাৰ চতিয়াৰ চেঙামাৰীত জন্মগ্ৰহণ কৰে। তেখেতৰ পিতৃ ভূঞা মহলীয়া আৰু মাতৃ নুমলী মহলীয়া। চেঙামাৰীতে স্কুলীয়া শিক্ষা গ্ৰহণ কৰি তেখেতে তেজপুৰৰ পৰা উচ্চতৰ মাধ্যমিক শিক্ষা সাং কৰে। তাৰ পাছত গুৱাহাটীৰ আৰ্য মহাবিদ্যালয়ৰ পৰা স্নাতক শিক্ষা লাভ কৰে। তেজপুৰত থাকোঁতেই মহলীয়া সাংস্কৃতিক ক্ষেত্ৰৰ লগত জড়িত হৈ পৰে। ছাত্ৰাৱস্থাত বন্ধুবৰ্গৰ মাজত তেখেতে যাদুকলাও প্ৰদৰ্শন কৰিছিল।

স্নাতক ডিগ্ৰী লাভ কৰাৰ পাছত তেখেত পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত (FTII) নিৰ্দেশনা বিষয় অধ্যয়ন কৰিবলৈ যায়। তাত চূড়ান্ত বৰ্ষত পাঠ্যক্ৰমৰ অংশ হিচাপে "দূৰ চলে" নামৰ এখন চিটি ছবি পৰিচালনা কৰিছিল। ১৯৭১ চনত তেখেতে নিদেশনাৰ স্নাতক ডিগ্ৰী লাভ কৰে। ১৯৭৩ চনত ৰীতা মহলীয়াৰ লগত তেখেতৰ বিবাহ সম্পন্ন হয়।

কৰ্মজীৱন

তেজপুৰলৈ ঘূৰি আহি মহলীয়াই ব্যৱসায়ত মনোনিবেশ কৰে। ইয়াৰ মাজতে ৰূপায়ণ ক্লাবৰ বেনাৰত নৰেন লহকৰৰ ৰচনাৰে "অক্টোপাছ আলিংগন" নামৰ এখন চুটি ছবি নিৰ্মাণ কৰে।

ইয়াৰ পাছতো মহলীয়াই কেইবাখনো অসমীয়া চলচ্চিত্ৰ নিৰ্মাণ কৰিছিল। তেখেতে গুৱাহাটী দূৰদৰ্শনৰ বাবে কেইবাখনো জনপ্ৰিয় ধাৰাবাহিকো পৰিচালনা কৰিছিল। দিল্লীত অনুষ্ঠিত "এছিয়া ৭২" সমাৰোহত তেখেতে তিনিখন তিনি মিনিটৰ চুটি ছবিৰে উত্তৰ-পূব ভাৰতক অকলে প্ৰতিনিধিত্ব কৰিছিল।

ইয়াৰ বাহিৰে জন্‌ছ মহলীয়াই "নতুন বেলি" নামৰ এখন শিশু আলোচনী সম্পাদনা আৰু প্ৰকাশ কৰিছিল।

কৰ্মপঞ্জী

চলচ্চিত্ৰ

দূৰণিৰ ৰং (১৯৭৯)
ব'হাগৰ দুপৰীয়া (১৯৮৪)
যুগান্তৰৰ তেজাল পুৱা (২০০০)
মহাসমৰ (২০১৩)

ধাৰাবাহিক

অনেক ফুলৰ সুৰভি
চক্ৰবেহু
সুৰংগৰ শেষত
কালৰত্ন
অপাৰেছন ড্ৰাগ্‌ছ
ঘাত-প্ৰতিঘাত
জীৱন জোনাক
Harmony North East

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
চেণ্ট পিটাৰছবাৰ্গ

চেণ্ট পিটাৰছবাৰ্গ হৈছে ৰাছিয়াৰ এখন বৃহৎ মহানগৰ আৰু চেণ্ট পিটাৰছবাৰ্গ ফেডেৰেল সাৱেকৰ ৰাজধানী। ই বাল্টিক সাগৰৰ তীৰৰ কাষত অৱস্থিত আৰু ৰাছিয়াৰ সাংস্কৃতিক, ঐতিহাসিক আৰু অৰ্থনৈতিক কেন্দ্ৰসমূহৰ ভিতৰত অন্যতম।

ভৌগোলিক অৱস্থান

চেণ্ট পিটাৰছবাৰ্গ বাল্টিক সাগৰৰ উপকূলৰ কাষত অৱস্থিত। মহানগৰখন প্ৰায় ১,৪৩৯ বৰ্গ কিলোমিটাৰ এলেকাত বিস্তৃত আৰু নেভা নদীৰ মুখত অৱস্থিত।

জনসংখ্যা

২০২৩ চনৰ তথ্য অনুসৰি, চেণ্ট পিটাৰছবাৰ্গত প্ৰায় ৫.৩ মিলিয়নৰো অধিক মানুহ বাস কৰে। ই ৰাছিয়াৰ দ্বিতীয় সৰ্বাধিক জনবহুল মহানগৰ।

ইতিহাস

চেণ্ট পিটাৰছবাৰ্গ ১৭০৩ চনত পিতৃপুত্ৰ পেট্ৰু মহানৰ দ্বাৰা প্ৰতিষ্ঠা কৰা হৈছিল। মহানগৰখন বহু সময় ৰাছিয়াৰ ৰাজনৈতিক আৰু সাংস্কৃতিক কেন্দ্ৰ আছিল আৰু “উত্তৰৰে পেৰিছ” হিচাপে পৰিচিত।

সংস্কৃতি আৰু পৰ্যটন

মহানগৰখনৰ ৰাশিয়ান শাসন, আৰ্ট, আৰু সংগীতৰ ক্ষেত্ৰত বিশেষ ভূমিকা আছে। ইৰেংক, ইৰেমিতাজ মিউজিয়াম, আৰু পেটাৰগফ প্যালেছ আদি পৰ্যটকৰ প্ৰিয় স্থানসমূহৰ ভিতৰত অন্যতম।

অৰ্থনীতি

চেণ্ট পিটাৰছবাৰ্গ ৰাছিয়াৰ গুৰুত্বপূৰ্ণ বাণিজ্যিক আৰু শিল্পকেন্দ্ৰ। ই বন্দৰ, পৰ্যটন আৰু সংস্কৃতিৰ ক্ষেত্ৰত উল্লেখযোগ্য ভূমিকা পালন কৰে।।

তথ্যসূত্ৰ

শ্ৰেণী:ৰাজধানী
শ্ৰেণী:ভূগোল
নিলছ্ ব'ৰ

নিলছ্ হেনৰিক ডেভিদ ব'ৰ (; ৭ অক্টোবৰ ১৮৮৫ – ১৮ নৱেম্বৰ ১৯৬২) এগৰাকী প্ৰখ্যাত ডেনিছ পদাৰ্থবিজ্ঞানী আছিল। ব'ৰে পৰমাণুৰ গঠন আৰু কোৱাণ্টাম তত্ত্বৰ ক্ষেত্ৰখনত মৌলিক অৱদান আগবঢ়াইছিল যাৰ বাবে তেওঁ ১৯২২ চনত পদাৰ্থবিজ্ঞানৰ নোবেল বঁটা লাভ কৰিছিল। ইয়াৰ উপৰি তেওঁ এগৰাকী দাৰ্শনিক আৰু বিজ্ঞান গৱেষণাৰ প্ৰচাৰৰ ক্ষেত্ৰত আগৰণুৱা ব্যক্তি।

নিলছ্ ব'ৰে পৰমাণুৰ গঠন সম্পৰ্কে তেওঁৰ বিখ্যাত ব'ৰৰ আৰ্হি দাঙি ধৰিছিল। এই আৰ্হিটোৰ দ্বাৰা ব'ৰে প্ৰস্তাৱ কৰিছিল যে ইলেকট্ৰনৰ শক্তিস্তৰবোৰ পৃথক পৃথক, ইহঁত অবিচ্ছিন্ন নহয়। তদুপৰি ইলেকট্ৰনবোৰে পৰমাণুটোৰ নিউক্লিয়াছৰ চৌদিশে কিছুমান সুনিৰ্দিষ্ট কক্ষপথত ঘূৰি থাকে, কিন্তু ইলেকট্ৰনবোৰে এটা শক্তিস্তৰৰ পৰা আন এটা শক্তিস্তৰলৈ জপিয়াব পাৰে। যদিও ব'ৰৰ আৰ্হিটো পিছলৈ আন উন্নত আৰ্হিৰ দ্বাৰা সংশোধন কৰা হৈছে, ইয়াৰ মূল অন্তৰ্নিহিত নীতিটো এতিয়াও প্ৰাসংগিক হৈয়েই আছে। তেৱেঁই পৰিপূৰকতা ( complementarity) নীতিটোৰ ধাৰণা আগবঢ়াইছিল। এই ধাৰণাটো মতে বস্তু এটাক কিছুমান পৰস্পৰবিৰুদ্ধ ধৰ্মৰে বিশ্লেষণ কৰিব পাৰি। উদাহৰণস্বৰূপে- একেটা বস্তুৱে তৰংগ বা কণিকাৰূপে আচৰণ কৰিব পাৰে বুলি ধৰি লোৱাটো। বিজ্ঞান আৰু দৰ্শন উভয় ক্ষেত্ৰতে ব'ৰৰ চিন্তাধাৰাত তেওঁৰ পৰিপূৰকতাৰ ধাৰণাটোৱে প্ৰভাৱ বিস্তাৱ কৰিছিল।

১৯২০ চনত ব'ৰে কোপেনহেগেন বিশ্ববিদ্যালয়ত ইনষ্টিটিউট অৱ্ থিয়ৰিটিকেল ফিজিক্স প্ৰতিষ্ঠানটো স্থাপন কৰিছিল। এতিয়া এই প্ৰতিষ্ঠানটোক নিলছ্ ব'ৰ ইনষ্টটিউট নামেৰে জনা যায়। হানছ্ ক্ৰেমাৰ, অস্কাৰ ক্লেইন, জৰ্জ দে' হে'ভে'ছে', ৱাৰ্নাৰ হাইজেনবাৰ্গ আদিকে ধৰি অনেক গণমান্য পদাৰ্থবিজ্ঞানীৰ তেওঁ  পৰামৰ্শদাতা হোৱাৰ উপৰি তেওঁলোকৰ লগত সহযোগিতাৰে কাম কৰিছিল। নিলছ্ ব'ৰেই জাৰ্ক'নিয়ামৰ নিচিনা আন এটা মৌলৰ ভৱিষ্যৎবাণী কৰিছিল যিটোৰ নাম পিছলৈ হাফণিয়াম ৰখা হয়। কোপেনহেগেনত আৱিষ্কাৰ হোৱা বাবে ইয়াৰ লেটিন নামটোৰে পৰমাণুটোৰ নাম হাফণিয়াম ৰখা হৈছিল। পিছলৈ ব'ৰৰ সন্মানত এটা মৌলৰ নাম ব'ৰিয়াম ৰখা হয়।

প্ৰাৰম্ভিক জীৱন

১৮৮৫ চনৰ ৭ অক্টোবৰত  ডেনমাৰ্কৰ কোপেনহেগেনত নিলছ্ ব'ৰৰ জন্ম হৈছিল। ব'ৰ আছিল  ক্ৰিষ্টিয়ান ব'ৰৰ তিনিটা সন্তানৰ দ্বিতীয় সন্তান।

টোকা

বাহ্যিক সংযোগ

শ্ৰেণী:ডেনমাৰ্কৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:তাত্ত্বিক পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
ৰঞ্জিত বৰঠাকুৰ

ব্ৰিগেডিয়াৰ ৰঞ্জিত বৰঠাকুৰ এগৰাকী সেনা বিষয়া, অসম লোকসেৱা আয়োগৰ ভাৰপ্ৰাপ্ত অধ্যক্ষ আৰু অসমীয়া লেখক।

জন্ম আৰু শিক্ষা

মৰিয়নীৰ নতুনমাটি নিবাসী অৱসৰপ্ৰাপ্ত ব্ৰিগেডিয়াৰ ৰঞ্জিত বৰঠাকুৰ ১৯৬৬ চনত গোৱালপাৰাৰ সৈনিক স্কুলত ভৰ্তি হয়।

কৰ্মজীৱন

সামৰিক বাহিনীৰ চাকৰিসূত্ৰে প্ৰায় পয়ত্ৰিশ বছৰ দেশৰ বিভিন্ন প্ৰান্তত থাকি ২০১২ চনত তেওঁ অৱসৰ গ্ৰহণ কৰে। ২০১২ চনৰ ডিচেম্বৰ মাহত তেওঁ অসম লোকসেৱা আয়োগৰ সদস্য নিযুক্তি হয় আৰু ২০১৭ চনৰ এপ্ৰিল মাহত তেওঁ ভাৰপ্ৰাপ্ত অধ্যক্ষ হিচাপে অৱসৰ গ্ৰহণ কৰে।

বটা বাহন

সামৰিক বাহিনীত কাম কৰা সময়ত তেওঁৰ দেশৰ প্ৰতি থকা আনুগত্য আৰু কৰ্তব্যনিষ্ঠাৰ স্বীকৃতি হিচাপে তেওঁক Sena Medal, Chief of Army Staff Com- mendation Card আৰু Army Commander's Commendation Card প্ৰদান কৰা হৈছিল।

প্ৰকাশিত গ্ৰন্থ

তেওঁৰ প্ৰথমখন কিতাপ 'অ' মামা, অ' দাদা, অ', খুৰা' ২০১৭ চনত প্ৰকাশ পায়। ২০২৩ চনত ‘চিপাহী গুৰবিন্দৰ সিঙৰ হেলিকপ্টাৰত উঠাৰ সপোন’ গ্ৰন্থখন প্ৰকাশ পাইছে।

তথ্যউৎস

শ্ৰেণী:অসমীয়া সাহিত্যিক
আমূল কন্যা

ভাৰতীয় দুগ্ধ উৎপাদনকাৰী আমূলৰ দ্বাৰা বিজ্ঞাপনত ব্যৱহৃত সৌভাগ্যৰ প্ৰতীক হৈছে, এগৰাকী আমূল কন্যাৰ ছবি। এই প্ৰতীকটো নীলা চুলি আৰু আধা বেণী বান্ধি থোৱা ৰঙা ফুটফুটীয়া ফ্ৰক পিন্ধা এজনী ভাৰতীয় ছোৱালীৰ হাতেৰে অংকন কৰা এটা কাৰ্টুন আমুল কন্যাৰ বিজ্ঞাপনক ইয়াৰ হাস্যৰসৰ বাবে প্ৰায়ে ভাৰতীয় বিজ্ঞাপনৰ অন্যতম শ্ৰেষ্ঠ ধৰণ হিচাপে ধৰা হয়।

উৎপত্তি

আমূলৰ প্ৰতিদ্বন্দ্বী ব্ৰেণ্ড পলছনৰ বাটাৰ-গাৰ্লৰ প্ৰতি সঁহাৰি জনাই সৃষ্টি কৰা হৈছিল আমূল কন্যাৰ। ১৯৬৭ চনত এ এছ পি (বিজ্ঞাপন, বিক্ৰী আৰু প্ৰচাৰ)এ পূৰ্বৰ এজেন্সী এফ চি বি উলকাৰ পৰা ব্ৰেণ্ড পৰ্টফলিঅ’ দখল কৰাৰ পিছত এই ধাৰণাটোৰ পৰিকল্পনা কৰা হৈছিল। ইয়াক এজেন্সীৰ মালিক চিলভেষ্টাৰ ডা কুনহা আৰু তেওঁৰ কলা পৰিচালক ইউষ্টেচ ফাৰ্নাণ্ডেছে মুম্বাইত হৰ্ডিং, মটৰ গাড়ীৰ বাহিৰত আৰু পোষ্টাৰ হিচাপে প্ৰয়োগ কৰিছিল। তেতিয়াৰ পৰাই এই প্ৰতীকটো ১৯৭৬ চনত ভাৰতত হোৱা জৰুৰীকালীন অৱস্থাৰ দৰে ৰাষ্ট্ৰীয় আৰু ৰাজনৈতিক গুৰুত্বপূৰ্ণ বহু পৰিঘটনাৰ ওপৰত মন্তব্য দিবলৈ সাজু কৰা হয়।

বিকাশ

১৯৬৬ চনত আমূলে তেওঁলোকৰ বিজ্ঞাপন অভিযানত কাম কৰিবলৈ বিজ্ঞাপন সংস্থা এডভাৰটাইজিং এণ্ড চেলছ প্ৰমোচন (ASP)ক তেওঁলোকৰ একাউণ্ট দিয়াৰ সিদ্ধান্ত লয়। সংস্থাটোৰ পৰিচালন সঞ্চালক “ডা কুনহা’’ আৰু কলা পৰিচালক “ইউষ্টেচ ফাৰ্নাণ্ডেজ’’এ দেশৰ প্ৰতিগৰাকী গৃহিণীৰ দৃষ্টি আকৰ্ষণ কৰিব পৰাকৈ কিবা এটা সৃষ্টি কৰাৰ সিদ্ধান্ত লয়। তেতিয়াৰ গুজৰাট কো-অপাৰেটিভ মিল্ক মাৰ্কেটিং ফেডাৰেচন লিমিটেড (জিচিএমএমএফ)ৰ অধ্যক্ষ ভাৰ্গিজ কুৰিয়েনএ দুটা প্ৰয়োজনীয়তাৰে এজনী দুষ্ট কণমানি ছোৱালীক মাস্কট হিচাপে ল’বলৈ পৰামৰ্শ দিছিল; ইয়াক অংকন কৰাটো সহজ আৰু আকৰ্ষণীয় হ'ব লাগিছিল, কিয়নো বিজ্ঞাপন প্ৰয়োগৰ বেছিভাগেই বাহিৰৰ মাধ্যম আছিল, যিবোৰত সেই সময়ত হাতেৰে ছবি আঁকিবলগীয়া হৈছিল আৰু হৰ্ডিংবোৰ সঘনাই সলনি কৰিবলগীয়া হৈছিল।

তথ্য সূত্ৰ

শ্ৰেণী:বিজ্ঞাপনৰ চৰিত্ৰ
ওলন্দাজ ৱিকিপিডিয়া

ওলন্দাজ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ওলন্দাজ ভাষাৰ সংস্কৰণ। ২০০২ চনৰ ২ জুনত ইয়াক মুকলি কৰা হয়। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনৰ ওলন্দাজ ৱিকিপিডিয়া'ৰ প্ৰবন্ধ, সম্পাদক, প্ৰশাসক আৰু ফাইল আছে। মোট সম্পাদনা সংখ্যা ।

বাহ্যিক সংযোগ

ওলন্দাজ ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
নেপোলিয়ন বোনাপাৰ্ট

নেপোলিয়ন বোনাপাৰ্ট (; ১৫ আগষ্ট, ১৭৬৯ - ৫ মে’, ১৮২১) ফৰাচী বিপ্লৱৰ সময়ৰ এজন জেনাৰেল। তেওঁ ফৰাচী প্ৰজাতন্ত্ৰৰ প্ৰথম কনচুল (First Consul) আছিল।

উদ্ধৃতিসমূহ

তুমি ভালেই কৰা বা বেয়াই কৰা, মানুহে তোমাক সমালোচনা কৰিব‌ই। সেইবুলি সমালোচনাৰ ভয়ত অকৰ্মণ্য হৈ বহি থাকিবা নেকি?
জীৱনৰ অন্য নাম সংগ্ৰাম৷ সংগ্ৰাম অবিহনে জীৱন জীৱনেই হ'ব নোৱাৰে৷ সংগ্ৰাম বা সংঘাতৰ স'তে যুঁজি যুঁজি মানুহে যি সাহস, মনোবল তথা প্ৰেৰণা লাভ কৰে, সি তেওঁক অসাধ্য সাধন কৰাত শক্তি দিয়ে৷
বুৰ্বকসকলে নিজকে ৰক্ষা কৰিব পাৰিলেহেঁতেন যদিহে লেখাবোৰ নিয়ন্ত্ৰণত সক্ষম হ’লহেঁতেন৷ হিলৈ-বাৰুদে সামন্তবাদ ধ্বংস কৰিলে-- চিয়াঁহীয়ে আধুনিক সমাজ ব্যৱস্থা ধ্বংস কৰিব৷
অসম্ভৱ কথাটো মূৰ্খৰ অভিধানতহে পোৱা যায়৷ পৃথিৱীত অসম্ভৱ বুলি কোনো কামেই থাকিব নোৱাৰে৷
আত্মবিশ্বাস যিজনৰ নাই, তেওঁ কোনো কামতেই সফল হ’ব নোৱাৰে৷
ল’ৰা-ছোৱালীয়ে ডাঙৰ হৈ কেনেদৰে চলে, সেইটো সম্পূৰ্ণ নিৰ্ভৰ কৰিব মাকৰ ওপৰত৷
সকলো আনন্দদায়ক কামেই জিৰণি, অলাগতিয়াল জিৰণি হাড় ভঙা কামতকৈ গধুৰ৷
সাংবাদিক এজনে আপত্তি কৰে, গৰিহণা দিয়ে, উপদেশ দিয়ে, সাৰ্বভৌমত্ব ৰক্ষা কৰে আৰু জাতিৰ শিক্ষক হিচাপে কাম কৰে৷
“এজন নেতা হৈছে আশা বিক্ৰেতা।”
“জয়ৰ অধিকাংশ ভাগ ধৈৰ্য আৰু দৃঢ়তাৰ ফল।”
“সময় নষ্ট কৰাটো জীৱনৰ সৰ্বাধিক ডাঙৰ ক্ষতি।”
মোক এগৰাকী শিক্ষিতা মাতৃ দিয়া, মই তোমালোকক এটা সুসভ্য আৰু সংস্কৃতিবান জাতি দিম।
ৰাষ্ট্ৰ আৰু সমাজ গঠনত মাতৃৰ ভূমিকা অপৰিসীম।

লগতে চাওক

নেপোলিয়ন হিল

উৎস

বাহ্যিক সংযোগ

শ্ৰেণী:ফ্ৰান্সৰ ব্যক্তি
শ্ৰেণী:মৃত ব্যক্তি
জগদীপ ধনখড়

জগদীপ ধনখড় (; জন্ম: ১৮ মে, ১৯৫১) এগৰাকী ভাৰতীয় ৰাজনীতিবিদ আৰু বৰ্তমান ভাৰতৰ ১৪তম উপৰাষ্ট্ৰপতি। ইয়াৰ আগতে তেওঁ পশ্চিমবংগ ৰাজ্যৰ ৰাজপাল হিচাপে কাৰ্যনিৰ্বাহ কৰিছিল।তেওঁ ভাৰতীয় জনতা পাৰ্টিৰ সদস্য। তেওঁ চন্দ্ৰ শেখৰ মন্ত্ৰীসভাত সংসদীয় পৰিক্ৰমা ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। ২০২২ চনত তেওঁক ৰাষ্ট্ৰীয় গণতান্ত্ৰিক মিত্ৰজোঁটে ভাৰতৰ উপ-ৰাষ্ট্ৰপতি পদৰ প্ৰাৰ্থী হিচাপে মনোনীত কৰে আৰু সংযুক্ত গণতান্ত্ৰিক মৰ্চাৰ সমৰ্থিত প্ৰাৰ্থী মাৰ্গাৰেট আলভাক পৰাস্ত কৰি তেওঁ ভাৰতৰ ১৪তম উপৰাষ্ট্ৰপতি হিচাপে নিৰ্বাচিত হয়।

প্ৰাৰম্ভিক জীৱন আৰু শিক্ষা

১৯৫১ চনৰ ১৮ মে’ তাৰিখে ৰাজস্থান ৰাজ্যৰ ঝুনঝুনু জিলাৰ এখন সৰু গাঁও কিঠানাত জগদীপ ধনখড়ে জন্মগ্ৰহণ কৰিছিল। তেওঁ প্ৰাথমিক আৰু মাধ্যমিক শিক্ষা ক্ৰমে কিঠানা চৰকাৰী বিদ্যালয় আৰু ঘৰধনা চৰকাৰী বিদ্যালয়ৰ পৰা সম্পূৰ্ণ কৰিছিল। তাৰপিছত তেওঁ চিত্তোৰগড় সৈনিক স্কুলৰ পৰা স্কুলীয়া শিক্ষা সম্পূৰ্ণ কৰাৰ পিছত জয়পুৰৰ ৰাজস্থান বিশ্ববিদ্যালয়ৰ পৰা বিজ্ঞান আৰু আইনৰ স্নাতক ডিগ্ৰী লাভ কৰে।

কৰ্মজীৱন
চিম্‌টা

চিম্‌টা বা চিম্প্‌টা ভাৰতীয় উপমহাদেশত প্ৰচলিত এবিধ পাৰম্পৰিক ভাৰতীয় তালাশ্ৰয়ী ঘনবাদ্য। এই লোকবাদ্য বিধৰ নামৰ আক্ষৰিক অৰ্থ হৈছে চেপেনা। সময়ৰ লগে লগে ইয়াত সৰু পিতলৰ তাল জাতীয় স্থায়ী সংযোজনৰ দ্বাৰা দক্ষিণ এছিয়াৰ পৰম্পৰাগত এই বাদ্যবিধ বিকশিত হৈছে। এই বাদ্যবিধ প্ৰায়ে জনপ্ৰিয় পঞ্জাবী লোকগীত, ভাংৰা সংগীত আৰু শিখ ধৰ্মীয় সংগীতত ব্যৱহাৰ কৰা হয়। গুৰবাণী কীৰ্তন আৰু অন্যান্য হিন্দুধৰ্মৰ কীৰ্তন অনুষ্ঠানতো ইয়াক ব্যৱহাৰ কৰা হয়।

চিম্‌টা বজোৱা বাদক গৰাকীয়ে ইয়াৰ গাঁঠিটো এটা হাতত ধৰি চিম্‌টাৰ দুয়োফালে একেলগে আঘাত কৰি শব্দ প্ৰস্তুত কৰে। সৰু সৰু তালবোৰ ধাতুৰে নিৰ্মিত। ই এক উচ্চ ধাতৱীয় শব্দ প্ৰস্তুত কৰে আৰু গীতৰ তাল বৰ্তাই ৰখাত সহায় কৰে। ভাংৰা সংগীতত বা বিবাহত ইয়াক প্ৰায়ে ঢোল আৰু ভাংৰা নৃত্যশিল্পীসকলৰ সৈতে বজোৱা হয়।

নিৰ্মাণ আৰু ডিজাইন

চিম্‌টা ধাতুৰে তৈয়াৰ কৰা হয়। এডাল দীঘল, সমতল দুয়োমূৰ জোঙা ষ্টীল বা লোৰ মাৰি মাজত ভাঁজ কৰা হয়। ভাঁজৰ ওচৰত এটা ধাতুৰ আঙুঠি সংলগ্ন কৰা হয় আৰু নিয়মীয়া ব্যৱধানত কাষত তালসমূহ বা ৰিং সংলগ্ন থাকে। ইয়াত কেতিয়াবা সাতযোৰ সৰু সৰু তাল থাকে। তালবোৰ তললৈ গতি কৰি টিং টিং শব্দ প্ৰস্তুত কৰা হয়। গ্ৰাম্য উৎসৱত ডাঙৰ তালযুক্ত চিম্‌টা ব্যৱহাৰ কৰা হয় আনহাতে সৰু তালযুক্ত থকা বোৰ প্ৰায়ে ভাংৰা নৃত্যশিল্পী আৰু পৰম্পৰাগত ভাৰতীয় গীতৰ গায়কসকলৰ সৈতে অনুষঙ্গ হিচাপে ব্যৱহাৰ কৰা হয়।

ব্যৱহাৰ

চিম্‌টাক পাৰম্পৰিক ভাবে যোগী, ফকীৰ আৰু সাধু-সন্ত সকলে ব্যৱহাৰ কৰি আহিছে। ভজন, কীৰ্তন বা আন ভক্তিমূলক গীতৰ তাল ধৰিবলৈ ইয়াক ব্যৱহাৰ কৰা হয়। পাতল হোৱাৰ বাবে ইয়াক সহজে কঢ়িয়াই ফুৰিব পাৰি। আদিবাসী সংগীততো ইয়াৰ ব্যৱহাৰ পৰিলক্ষিত। শিখ ধৰ্মৰ নগৰ কীৰ্তন আৰু গুৰবাণীত ইয়াক বহুল ভাৱে ব্যৱহাৰ কৰা হয়। পঞ্জাবী লোকসংগীত যেনে ভাংৰাৰ ই অন্যতম মুখ্য বাদ্য।

সন্ন্যাসীসকলে বাদ্য হিচাপে ব্যৱহাৰ হোৱাৰ লগতে ইয়াক আঙঠা ধৰিবলৈ চেপেনা হিচাপেও ব্যৱহাৰ কৰে। ইয়াৰ লগতে ইয়াক অস্ত্ৰ হিচাপেও ব্যৱহাৰৰ কৰা উল্লেখ পোৱা যায়।

উল্লেখযোগ্য বাদ্যযন্ত্ৰী

স্বৰ্গীয় আলম লোহাৰ এই বাদ্যবিধ বজোৱাৰ বাবে আৰু ইয়াক বিশ্বব্যাপী দৰ্শকৰ সৈতে পৰিচয় কৰাৰ বাবে বিখ্যাত। বৰ্তমান কমল হিৰ আৰু আৰিফ লোহাৰৰ দৰে সংগীতজ্ঞসকলে এই বাদ্যবিধ বজায়। ইয়াক "মামৰ লগা টেম্বুৰিন তৰোৱাল" বুলিও কোৱা হয়। বৰ্তমান ইয়াক পৰীক্ষামূলক ৰক বেণ্ড 'হিচ নেইম ইজ এলাইভ'ৰ সদস্যসকলে শেহতীয়া প্ৰদৰ্শনৰ অংশ হিচাপে ব্যৱহাৰ কৰিবলৈ আৰম্ভ কৰিছে।

তথ্য উৎস

শ্ৰেণী:বাদ্যযন্ত্ৰ
যন্ত্ৰ শিক্ষণ

যন্ত্ৰ শিক্ষণ বা মেশ্বিন লাৰ্নিং (ML) হৈছে কৃত্ৰিম বুদ্ধিমত্তাৰ এটা অধ্যয়নৰ ক্ষেত্ৰ যিয়ে পৰিসংখ্যাগত এলগৰিদমৰ বিকাশ আৰু অধ্যয়নৰ সৈতে জড়িত বিষয়, যিয়ে তথ্যৰ পৰা শিকিব পাৰে আৰু অদৃশ্য তথ্যলৈ সাধাৰণীকৰণ কৰিব পাৰে, আৰু এইদৰে স্পষ্ট নিৰ্দেশনা অবিহনে কাম সম্পন্ন কৰিব পাৰে। যন্ত্ৰ শিক্ষণৰ এটা উপশাখাৰ ভিতৰত আছে গভীৰ শিক্ষণ, এই ক্ষেত্ৰত হোৱা অগ্ৰগতিৰ ফলত পৰিসংখ্যাগত এলগৰিদমৰ এটা শ্ৰেণী স্নায়ু নেটৱৰ্কে পূৰ্বৰ বহুতো যন্ত্ৰ শিক্ষণ পদ্ধতিক পৰিৱেশনৰ ক্ষেত্ৰত অতিক্ৰম কৰিবলৈ অনুমতি দিছে।

যন্ত্ৰ শিক্ষণে প্ৰাকৃতিক ভাষা প্ৰক্ৰিয়াকৰণ, কম্পিউটাৰ দৃষ্টি, বাক্য চিনাক্তকৰণ, ইমেইল ফিল্টাৰিং, কৃষি, আৰু চিকিৎসাকে ধৰি বহু ক্ষেত্ৰত প্ৰয়োগ বিচাৰি পায়। ব্যৱসায়িক সমস্যাত যন্ত্ৰ শিক্ষণৰ প্ৰয়োগক ভৱিষ্যদ্বাণীমূলক বিশ্লেষণ বুলি জনা যায়।

পৰিসংখ্যা আৰু গাণিতিক অনুকূলন (গাণিতিক প্ৰগ্ৰেমিং) পদ্ধতিয়ে যন্ত্ৰ শিক্ষণৰ ভেটি গঠন কৰে। ডাটা মাইনিং হৈছে অধ্যয়নৰ এটা সম্পৰ্কীয় ক্ষেত্ৰ, যিয়ে তত্বাৱধানহীন শিক্ষণৰ জৰিয়তে অন্বেষণমূলক তথ্য বিশ্লেষণ (EDA)ৰ ওপৰত গুৰুত্ব আৰোপ কৰে।

তাত্ত্বিক দৃষ্টিকোণৰ পৰা চালে সম্ভৱতঃ প্ৰায় সঠিক শিক্ষণে যন্ত্ৰ শিক্ষণৰ বৰ্ণনাৰ বাবে এক গঠন প্ৰদান কৰে।

তথ্যসূত্ৰ

শ্ৰেণী:কম্পিউটাৰ বিজ্ঞান
শ্ৰেণী:কৃত্ৰিম বুদ্ধিমত্তা
সাক্ষী তানৱাৰ

সাক্ষী তানৱাৰ (, জন্ম: ১২ জানুৱাৰী ১৯৭৩) মহাবিদ্যালয়ৰ নাট্য সমাজৰ সম্পাদক আৰু সভাপতিৰ পদত তেখেত অধিষ্ঠিত হৈছিল। স্নাতক ডিগ্ৰী অৰ্জন কৰাৰ পাছত প্ৰশাসনিক সেৱা আৰু গণমাধ্যমৰৰ বাছনি পৰীক্ষাৰ বাবে প্ৰস্তুতি চলাই থাকোঁতে সাক্ষীয়ে দূৰদৰ্শন কেন্দ্ৰৰ বাবে এটা অডিশ্যন দিয়ে। সেইটো আছিল 'আলবেলা সুৰ মেলা' নামৰ এটি গীতৰ অনুষ্ঠান। ১৯৯৮ চনত তেখেতক অনুষ্ঠানটোৰ পৰিৱেশিকা হিচাপে নিৰ্বাচন কৰা হয়।

কৰ্মজীৱন

১৯৯৮ চনত 'আলবেলা সুৰ মেলা' নামৰ গীত অনুষ্ঠানটোৰ জৰিয়তে টেলিভিছনৰ জগতত ভৰি দিয়া সাক্ষীয়ে ইয়াৰ পিছত 'কাহানী ঘৰ ঘৰ কী'ত অভিনয় কৰে। এইখন ধাৰাবাহিকত তেখেতে পাৰ্ৱতী আগৰৱালাৰ চৰিত্ৰটো ৰূপায়ণ কৰে আৰু প্ৰশংসাৰ পাত্ৰী হয়। ২০১২ চনৰ ডিচেম্বৰ মাহত সাক্ষীয়ে 'কৌন বনেগা ক্ৰৌড়পতি'ত তৃতীয়বাৰৰ বাবে ভাগ লয়।

২০১৬ চনত সাক্ষীয়ে 'দংগল' নামৰ হিন্দী ভাষাৰ ছবিখনত অভিনয় কৰে। ছবিখনত সাক্ষীয়ে দয়া কৌৰ নামৰ চৰিত্ৰটো ৰূপায়ণ কৰিছিল। দয়া কৌৰ হৈছে প্ৰাক্তন মল্লযুঁজাৰু মহাবীৰ সিং ফোগাতৰ পত্নী। মহাবীৰ সিঙৰ চৰিত্ৰটো ৰূপায়ণ কৰিছিল অভিনেতা আমিৰ খানে। ছবিখনত পিতৃ মহাবীৰ সিঙে নিজৰ কন্যা দুগৰাকীক সামাজিক নীতিৰ বাধা নেওচি বিশ্বৰ আগশাৰীৰ মল্লযুঁজাৰু হিচাপে গঢ়ি তোলাৰ কাহিনীটো উপস্থাপন কৰা হয়। সাক্ষীয়ে ইয়াৰ পিছত 'ত্যোহাৰ কি থালী'ৰ জৰিয়তে টেলিভিছনলৈ পুনৰাগমন কৰে। ২০১৮ চনৰ ফেব্ৰুৱাৰি মাহত এপিক নামৰ চেনেলটোত এইখনৰ সম্প্ৰচাৰ হয়।

মনোজ বাজপেয়ী, নীনা গুপ্তাৰ লগত সাক্ষীয়ে 'ডায়েল হাণ্ড্ৰেড' নামৰ থ্ৰিলাৰ এখনত অভিনয় কৰিছে। জি-ফাইভযোগে মুক্তি হোৱা এই ছবিখনৰ পৰিচালক আৰু লিখক হৈছে ৰেঞ্জিল ডি ছিলভা। ছবিখনৰ সাক্ষীয়ে আৰক্ষী বিষয়া নিখিল সুদ (অভিনয়ত মনোজ বাজপেয়ী)ৰ পত্নী প্ৰেৰণা সুদৰ ভূমিকা ৰূপায়ণ কৰে।

ব্যক্তিগত জীৱন

২০১৮ চনত সাক্ষীয়ে দ্বিতীয়া তানৱাৰ নামৰ নমহীয়া কন্যা সন্তান তুলি লয় আৰু সন্তানটিৰ একক মাতৃ হৈ পৰে।

সন্মান

২০১৩ চনত সাক্ষীক ৰাম কাপুৰৰ সৈতে যুটিয়াভাৱে 'ইণ্ডিয়া টুডে'ৰ যোগেদি হোৱা নিৰ্বাচনৰ ভিত্তিত 'টেলিভিছনৰ সবাতোকৈ জনপ্ৰিয় প্ৰেমিকযুগল' বুলি ঘোষণা কৰা হয়।
২০১৩ চনৰ এপ্ৰিলত অৰমেক্স মিডিয়াৰ দ্বাৰা সম্পন্ন হোৱা জৰীপৰ ভিত্তিত সাক্ষীক শীৰ্ষ পাঁচগৰাকী বিশ্বাসযোগ্য চেলিব্ৰিটি হিচাপে চিহ্নিত কৰা হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
যক্ষ

যক্ষ' হৈছে একপ্ৰকাৰৰ বনদেৱতা। তেওঁলোক সাধাৰণতে কোমল অন্তৰৰ হয় যদিও কোনো কোনো সময়ত শঠ প্ৰকৃতিৰ আৰু হঠাৎ মনোভাব সলনি কৰা বিধৰ হোৱাও দেখা যায়। তেওঁলোক জলধাৰা, উৰ্বৰতা, বৃক্ষ, অৰণ্য, ধন-সম্পত্তি আৰু বন্যতাৰ সৈতে জড়িত।
হিন্দুধৰ্ম, জৈনধৰ্ম আৰু বৌদ্ধধৰ্মৰ ৰচনাৱলীত যক্ষসকলৰ উপস্থিতি দেখা যায়। ইয়াৰ উপৰিও দক্ষিণ আৰু দক্ষিণ-পূব এচিয়াৰ মন্দিৰসমূহতো পহৰাদাৰী দেৱতা হিচাপে যক্ষৰ চিত্ৰায়ন কৰা হয়। যক্ষৰ নাৰীৰূপ হৈছে যক্ষিণী।

হিন্দু, জৈন আৰু বৌদ্ধধৰ্মৰ ৰচনাসমূহত যক্ষক দুটা ৰূপত দেখা পোৱা যায়। এহাতে তেওঁলোক অৰণ্য আৰু পৰ্বতৰ সৈতে জড়িত নম্ৰ স্বভাৱৰ দেৱতা আৰু আনহাতে তেওঁলোক একপ্ৰকাৰৰ ভূত বা ৰাক্ষস। দ্বিতীয় ৰূপটোৰে তেওঁলোকে হাবি-বননি আৰু পদপথত বিচৰণ কৰে আৰু ভ্ৰমণকাৰী লোকক ভক্ষণ কৰে।

হিন্দুধৰ্ম

মৌৰ্য সাম্ৰাজ্যৰ সময়ৰেপৰা ভাৰত পাটনা, বিদিশা, পৰ্খম, বেচনগৰ আদি ঠাইত বিভিন্ন যক্ষৰ মূৰ্ত্তি দেখা পোৱা যায়। আদি অৱস্থাত এই যক্ষসকলক সম্ভৱতঃ অৰণ্য আৰু গাওঁসমূহৰ দেৱতা হিচাপে গণ্য কৰা হৈছিল। পৰৱৰ্ত্তী কালত তেওঁলোকক মানুহে ভূমিৰ দেৱতা আৰু মাটিৰ তলত পুতি থোৱা ধন-সম্পত্তিৰ ৰক্ষক হিচাপে গণ্য কৰিবলৈ লয়।

কুবেৰ

হিন্দুসকলৰ মতে সম্পত্তিৰ দেৱতা কুবেৰ বা কুবেৰন হৈছে যক্ষসকলৰ ৰজা। তেওঁক দিশসমূহৰ প্ৰহৰী অৰ্থাৎ দিকপাল আৰু পৃথিৱীৰ ৰক্ষাকৰ্তা অৰ্থাৎ লোকপাল বুলি কোৱা হয়।

বৌদ্ধধৰ্ম

বৌদ্ধ ৰচনাৱলীত যক্ষসকল হৈছে চাৰিজন স্বৰ্গৰাজৰ অন্যতম তথা উত্তৰ দিশৰ ৰক্ষক বৈশাৱনৰ অনুচৰ। মহাময়ূৰী সূত্ৰত প্ৰাচীন ভাৰতৰ নগৰসমূহত বাস কৰা বহুকেইজন যক্ষৰ নাম পোৱা যায় যি বৌদ্ধধৰ্মৰ ৰক্ষাৰ্থে নিয়োজিত আছিল।

থাইলেণ্ডৰ মন্দিৰ আৰু স্থাপত্যসমূহতো যক্ষৰ উপস্থিতি দেখা যায়।

জৈনধৰ্ম

জৈনধৰ্মত প্ৰায়েই ৰক্ষক বা প্ৰহৰী হিচাপে যক্ষসকলৰ প্ৰতিমূৰ্ত্তি দেখা যায়। তেওঁলোক সাধাৰণতে তীৰ্থংকৰসকলৰ কাষতে বিদ্যমান হয় আৰু তেওঁলোকতলৰ সেৱা কৰে। অন্য জীৱৰ দৰে তেওঁলোকো জীৱন-মৃত্যুৰ চক্ৰত আৱদ্ধ কিন্তু তেওঁলোকৰ আতিভৌতিক শক্তি আছে।

যক্ষ আৰু যক্ষিণীৰ ধাৰণা মূৰ্ত্তিপূজক শ্বেতাম্বৰ আৰু বিচপন্থী দিগম্বৰসকলৰ মাজত সততে বিদ্যমান। দিগম্বৰ তেৰাপন্থ আন্দোলনে এওঁ‌লোকৰ পূজাৰ বিৰোধিতা কৰে। মূৰ্ত্তিপূজক শ্বেতাম্বৰসকলৰ মাজত ত্ৰিস্তুতিক গচ্ছ পন্থা আৰু আধুনিক পন্থাৰ লোকে এই শ্ৰুত দেৱতাসকলৰ পূজাৰ বিৰোধ কৰে।

জৈন ধৰ্মত চৌব্বিশজন তীৰ্থংকৰৰ সেৱাৰ বাবে চৌব্বিশগৰাকী যক্ষ আৰু যক্ষিণী আছে।

চিত্ৰ বীথিকা

তথ্য সংগ্ৰহ

শ্ৰেণী:হিন্দুধৰ্মৰ দেৱ দেৱী
খোজ (অসমীয়া চলচ্চিত্ৰ)

খোজ ১৯৭৫ চনৰ ফেব্ৰুৱাৰীত মুক্তি লাভ কৰা এখন ক'লা-বগা অসমীয়া চলচ্চিত্ৰ। ছবিখনৰ পৰিচালনা, প্ৰযোজনা, কাহিনী, চিত্ৰনাট্য,সংলাপ পুলক গগৈৰ। ভূপেন হাজৰিকাই সঙ্গীত পৰিচালনা কৰাৰ উপৰিও গীতো লিখিছে। এইখন চিত্ৰশিল্পী আৰু ৰাজনৈতিক কাৰ্টুনিষ্ট হিচাপে ইতিমধ্যে প্ৰতিষ্ঠিত পুলক গগৈৰ প্ৰথম ছবি।‘৭০ৰ দশকত সমান্তৰাল বা বাস্তৱবাদী চিনেমাৰ ঢৌৱে অসমীয়া ছবিজগতকো চুই গৈছিল। ‘খোজ’তো সমান্তৰাল ছবিৰ কিছু প্ৰভাৱ দেখা যায়। অৱশ্যে ছবিখনে দৰ্শকৰ সহাৰি নাপালে।

২০১১ৰ ডিচেম্বৰত গুৱাহাটীত অনুষ্ঠিত হোৱা এখন আন্তঃৰাষ্ট্ৰীয় চলচ্চিত্ৰ মহোৎসৱত জিলা পুথিভঁৰাল প্ৰেক্ষাগৃহত খোজ ছবিখন প্ৰদৰ্শিত হৈছিল। উক্ত প্ৰদৰ্শনীত ছবিৰ নায়ক আৰু
২য় নায়িকা ক্ৰমে মেহতাব হুছেইন আৰু ৰেজিনা বেগম উপস্থিত আছিল।

নিৰ্মাণৰ আঁৰৰ কাহিনী

পুলক গগৈয়ে আমেৰিকাৰ ৱাশ্বিংটনৰ এখন চিত্ৰ প্ৰদৰ্শনীত অংশগ্ৰহণ কৰিবলৈ গৈছিল। তাত চল্লিশখনমান ছবি বিক্ৰি হোৱাত ভালেমান ধন গোট খালে। এয়াৰ ইণ্ডিয়াৰ বিমানত ঘূৰি আহোঁতে ফ্ৰেংকফুৰ্টত তেওঁৰ চুটকেছটো থাকি আহিল। সেয়েহে বিমান কৰ্তৃপক্ষই চুটকেছটো ঘূৰি নহালৈকে পাঁচদিন মুম্বাইৰ হোটেলত থকাৰ ব্যৱস্থা কৰি দিলে। পিছে হোটেলত থাকি আমনি পোৱাত তেতিয়া বলীউডৰ চলচ্চিত্ৰত কাম কৰি থকা বিজয় চৌধুৰী আৰু পীযুষ কান্তি ৰায়ৰ ওচৰলৈ তেওঁ গুচি গ'ল। তালৈ ভূপেন হাজৰিকাও আহিল। তাতেই সকলোৱে তেওঁ চিনেমা এখন কৰিবলৈ প্ৰস্তাৱ দিলে। ছবি বিক্ৰী কৰি পোৱা যথেষ্ঠ ধন হাতত আছেই। ভূপেন হাজৰিকাই ছবিৰ সঙ্গীত কৰি দিম বুলি গাত ললে। হাজৰিকাৰ কথামতেই পুলক গগৈয়ে জগন্নাথ বৰুৱা মহাবিদ্যালয়ৰ আলোচনীত ছাত্ৰাৱস্থাতে লিখা গল্প এটাৰ আধাৰত খোজ ছবিৰ চিত্ৰনাট্য লিখি উলিয়ালে। খোজত বিজয় শঙ্কৰৰ বাদে আন কোনো প্ৰতিষ্ঠিত অভিনেতা-অভিনেত্ৰী লোৱা হোৱা নাছিল। নায়ক মেহতাব হুছেইনে তেতিয়া অসম কৃষি বিশ্ববিদ্যালয়ত পঢ়ি আছিল। ৰেজিনা বেগম আছিল গুৱাহাটী হেদায়েৎপুৰৰ ছোৱালী। ছবি নিৰ্মাণত ১,২৫,০০০টকামান খৰচ হৈছিল। কিন্তু চিত্ৰগৃহত ছবিখন নচলা বাবে মূলধন ঘূৰি অহা নাছিল।

কাহিনীৰ সাৰাংশ

পৰীক্ষা দি কেইদিনমান কটাই যাবলৈ হোমেন গাঁৱলৈ আহিল। লগ পালে কমলাক। কমলা হোমেনৰ সৰুকালৰ বালিঘৰ খেলা লগৰী। সিহঁতৰ ঘৰতে তাই আশ্ৰয় লৈ আছিল।এতিয়া তাই গাভৰু হ’ল। কমলাৰ মাজত সি এইবাৰ বেলেগ এটা ৰূপ দেখিলে। তাই হ’লে হোমেন ককাইদেউক আগৰ দৰেই ভাবিলে। গাঁৱৰ মানুহে তাইক ভুল বুজিলে। সকলোৰে প্ৰতি তাইৰ অভিমান হ’ল আৰু জীৱনৰ মোহ হেৰুৱাই পেলালে। অপৰাধবোধত দগ্ধ হোমেন অলপ শান্তিৰ আশাত বন্ধু প্ৰফুল্লৰ সহায়ত আন এখন গাঁৱত শিক্ষকতাৰ চাকৰি ল’লে। আন এখন নতুন পৃথিৱীৰ সৈতে তাৰ পৰিচয় হ’ল। সেই গাঁৱৰে অৱহেলিতা জয়াৰ জীৱন-সংগ্ৰামৰ কাহিনীয়ে তাক অভিভূত কৰি তুলিলে।

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৫ বৰ্ষৰ চলচ্চিত্ৰ
কচুপথাৰ গাঁও

কচুপথাৰ গাঁও হৈছে অসমৰ চৰাইদেউ জিলাৰ অন্তৰ্গত মাহমৰা ৰাজহ চক্ৰৰ অধীনস্থ এখন ৰাজহ গা‍ঁঁও। এইখন গাঁৱৰ পূবে জজলী হাবি গাঁও, পশ্চিমে খোকামৰা লাওজান গাঁও, উত্তৰে টিফুক নৈ আৰু দক্ষিণে মৰাণজান গাঁও অৱস্থিত। গাঁওখনত প্ৰায় ৮০০ জন লোক বসবাস কৰে। গাঁৱৰ লোকসকলৰ প্ৰধান জীৱিকা কৃষি যদিও কিছুসংখ্যক লোক বিভিন্ন চৰকাৰী আৰু বেচৰকাৰী কামতো নিয়োজিত। গাঁওখনত এখন প্ৰাথমিক বিদ্যালয় আৰু এখন মধ্য ইংৰাজী বিদ্যালয় আছে।

গাঁওখনৰ নামৰ উৎপত্তিৰ কাহিনী

গাঁও খনৰ নামৰ উৎপত্তি সম্বন্ধে এটা লোক কাহিনী জড়িত হৈ আছে। প্ৰবাদ অনুসৰি এই অঞ্চলটোত অতীজতে খুব ভাল কচু খেতি হৈছিল। এবাৰ এজন বুঢ়াই দুমোন ওজনৰ কচু এটা তেওঁৰ খেতি পথাৰত পাই ৰজাক ভেটি হিচাপে দিলেগৈ। তেতিয়া ৰজাই সেই অঞ্চলটোৰ নাম কচুৰ নামেৰে 'কচুপথাৰ' হিচাপে নামাকৰণ কৰিলে।

তথ্যসূত্ৰ

শ্ৰেণী:বিশেষ সংশোধনৰ প্ৰয়োজন থকা প্ৰবন্ধ